《移竹诗伯封垂和且闻兄弟皆欲作因用元韵奉寄》
宋代·李洪

海甸寻盟肯遽寒，叵嗔久未竖樯竿。
张仪尚有口中舌，贡禹未弹头上冠。
处处句奇有神护，行行墨妙似龙盘。
阿连知有惊人语，鹤膝因君举似看。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。